Jizzax viloyati adliya boshqarmasi (adliya bo‘limlari bilan birga) tomonidan 2023-yilda jismoniy va yuridik shaxslardan kelib tushgan murojaatlarni tahlil qilish yuzasidan ma’lumot.

O’zbekiston Respublikasining “Jismoniy va yuridik shaxslarning murojaatlari to‘g‘risida”gi Qonunini 35-moddasida murojaatlarni umumlashtirish va tahlil qilish belgilangan.
Shunga ko‘ra, Jizzax viloyati adliya boshqarmasi va uning tizimiga 
2023-yilda jismoniy va yuridik shaxslardan kelib tushgan murojaatlar tahlil qilindi. Tahlil statistik hisobot shakllariga asosan o‘tkazildi. 
Ushbu davrda jami 6384 ta (710 tasi ijtimoiy-iqtisodiy sohada huquqni qo‘llash amaliyotiga oid, 4021 tasi inson huquqlarini himoya qilishga oid, 255 tasi notariat va advokatura faoliyatiga oid, 55 tasi yuridik xizmatlar faoliyatiga oid, 145 tasi nodavlat notijorat tashkilotlari faoliyatiga oid, 611 tasi davlat xizmatlarini ko‘rsatishga oid hamda 587 ta boshqa sohalarda) ariza va shikoyatlar kelib tushgan.
Yil boshidagi 110 ta qoldiq va kelib tushgan 6384 ta murojaatlardan 5881 tasi (92,1 %) ko‘rib chiqilib, 4165 tasi (70,8%) qanoatlantirilgan, 29 tasi rad etilgan, 1687 (28,6 %) tasiga huquqiy tushuntirish berilgan.
Kelib tushgan murojaatlardan 195 tasi adliya bo‘limlariga (boshqarmadan), 279 tasi boshqa tashkilotlarga taalluqligi bo‘yicha yuborilgan, 38 tasi ko‘rmasdan qoldirilgan, 101 tasi hisobot davrida qoldiq bo‘lib o‘tgan.
Murojaatlar shakli bo‘yicha tahlil qilinganda 2083 tasi og‘zaki, shundan 1041 tasi sayyor qabullarda, 2521 tasi yozma, 1780 tasi elektron shaklda kelib tushgan murojaatlarni tashkil qiladi.
Shuningdek, murojaatlarning 3865 tasi shikoyat, 2519 tasi arizalarni tashkil etadi.
Kelib tushgan murojaatlarni 700 ga yaqini joyiga chiqqan holda,
499 tasini ko‘rib chiqishda mutaxassislar jalb qilingan holda, 1500 ga yaqini bevosita murojaat etgan fuqarolar ishtirokida ko‘rib chiqilgan.
Murojaatlarning xususiyati bo‘yicha таҳлил қилинганда 1296 tasi mehnat nizolari, shundan, 760 tasi oylik ish haqini olish masalasida, 188 tasi ta’limga, 263 tasi ijtimoiy himoyaga, 155 tasi uy-joyga, 114 tasi kommunal to‘lovlarga, 65 tasi soliq sohasiga, 92 tasi yerga, 46 tasi banklar faoliyatiga, 162 tasi notariatga, 60 tasi advokaturaga, 250 tasi davlat xizmatlarini ko‘rsatishga, 22 tasi nodavlat notijorat va diniy tashkilotlar faoliyatiga doir qonun hujjatlari yuzasidan, 5 ta yuridik xizmatga doir, 13 tasi sud qarorlari yuzasidan, 3 tasi prokuratura organlari faoliyatiga oid, 2 tasi ichki ishlar organlari faoliyatiga doir, 79 tasi adliya organi xodimlari xatti-harakatlari yuzasidan, 1054 tasi qonun hujjatlariga tushuntirish berishga, 3 tasi kadrlar masalasiga oid hamda 2512 tasi boshqa masalalar oid murojaatlar.
Murojaatlarni ko‘rib chiqish natijasida aniqlangan qonunbuzilish holatlarini bartaraf qilish qilish, fuqaro va yuridik shaxslarni buzilgan huquqlarni tiklash yuzasidan tegishli idoralarga jami, 1272 ta ta’sir choralari kiritildi.
Xususan, 572 ta taqdimnoma, 13 ta ogohnoma, sudlarga 447 ta da’vo arizalari (ariza), 229 ta ma’muriy va 11 ta jinoiy takliflar kiritildi.
Kiritilgan ta’sir choralariga asosan 115 nafar shaxslar intizomiy, 220 nafar shaxslar ma’muriy javobgarlikka tortildi hamda 247 ta hujjatlar bekor qilindi, 105 561 836 400 so‘m pul mablag‘lari undirildi.
Murojaatlarda tez-tez ko‘tarilgan masalalar tahlil qilinganda mehnat nizolari, shu jumladan, oylik ish haqini olish, ta’lim, ijtimoiy, yerga oid hamda davlat xizmatlarini ko‘rsatish sohasiga oid murojaatlar ko‘pligi aniqlanib, ushbu yo‘nalishlar yuzasidan tegishli tashkilot va idoralar o‘rtasida tushuntirish ishlarini olib borish belgilab olindi.
Rejalashtirish va 
nazorat-tahlil sho‘basi
 
15.01.2024-yil